OzLabs/hebrew-wiki-articles huggingface dataset:
סונדוס עבאס

סונדוס עבאס (בערבית: سندس عباس) היא פעילת זכויות נשים עיראקית.<ref name="autogenerated2"></ref> כמנהלת המכון למנהיגות נשים בבגדד, היא פעלה לשיפור זכויות הנשים.<ref name="autogenerated2" /><ref></ref> עבאס הוכשרה בתחום מדע המדינה, ופעלה לשיפור מעורבותן של נשים עיראקיות במפלגות הפוליטיות שלהן, בתהליך הניסוח והתיקון של החוקה, ובמאמצי פיוס לאומיים ופתרון סכסוכים.<ref name="autogenerated1">[http://www.awiu.org/2011/06/10/2007-woc-iraq-sundus/ AWIU » 2007 WOC – Dr. Sundus Abbas]</ref> היא גם כתבה בעיתונים היומיים המרכזיים של עיראק בנושא זכויות נשים, ערכה מסיבות עיתונאים כדי לטפל בסוגיות המדאיגות נשים, וכן לימדה שיעורים בנושא קבלת החלטות.<ref name="autogenerated1" /><ref></ref> עבאס גם טיילה ברחבי המזרח התיכון לכנסים וסמינרים לנשים.<ref>[http://www.iri.org/news-events-press-center/news/wdn-honor-congresswoman-ros-lehtinen-and-iraqi-women%E2%80%99s-leadership-inst WDN to Present Jeane J. Kirkpatrick Award | International Republican Institute (IRI)]</ref> בשנת 2007, היא קיבלה את אות האומץ הנשי הבין-לאומי.<ref name="autogenerated2" /><ref name="terrific"></ref>

== ראו גם ==

* אות האומץ הנשי הבין-לאומי

==קישורים חיצוניים==

== הערות שוליים ==

קטגוריה:זוכות אות האומץ הנשי הבין-לאומי
BODi

BODi (בעבר שם החברה היה The Beachbody Company) היא חברה ציבורית אמריקאית שנוסדה בשנת 1998 ועוסקת בתחומי כושר ומדיה. החברה ידועה במיוחד בזכות תוכניות האימון הביתיות שלה,<ref></ref> ותוספי התזונה שהיא מוכרת. המוצר הפופולרי ביותר של החברה היא תוכנית האימון P90X שנוצרה על ידי טוני הורטון. ניירות הערך של החברה נסחרים בבורסה לניירות ערך בניו יורק.

== תוכניות אימונים ==
החברה פיתחה לאורך השנים תוכניות אימונים רבות, וחלקן זכה לפופולריות רבה. כמה מתוכניות האימונים הבולטות ביותר שהחברה פיתחה כוללות את:
* P90X - תוכנית אימונים ביתית בת 90 ימים שפותחה על ידי טוני הורטון.
* Insanity - תוכנית אימונים ביתית שפותחה על ידי שון טי אשר נועדה לשפר את הסיבולת.
* - תוכנית אימונים ותזונה שנוצרה על ידי אוטומן קלבריס.
* PiYo - תוכנית אימונים המשלבת פילאטיס ויוגה אשר נוצרה על ידי צ'לין ג'ונסון.

== שירות סטרימינג ==
לוגו Beachbody On Demand
לחברה יש גם שירות הסטרימינג "Beachbody On Demand" אשר מספק ללקוחותיו גישה לתכנים רבים שהחברה פיתחה לאורך השנים.

== תוספי תזונה ==
החברה מוכרת גם מגוון תוספי תזונה כמו:
* Shakeology - שייק עתיר ברכיבים תזונתיים הכולל חלבונים, ויטמינים ומינרלים.
* Beachbody Performance - תוספי מזון אשר יש לצרוך לאחר אימוני כושר.

== קישורים חיצוניים ==

==הערות שוליים==

קטגוריה:ארצות הברית: ארגוני בריאות ורפואה
קטגוריה:חברות הנסחרות בבורסה לניירות ערך בניו יורק
האסון בבית הספר אלעודה

האסון בבית הספר אלעודה התרחש ב-9 ביולי 2024, במהלך הלחימה ברצועת עזה במלחמת חרבות ברזל. באירוע, צה"ל התקיף את פתח בית הספר "אלעודה" בעבסאן אל-כבירה שבנפת ח'אן יונס, כשבאזור היו אוהלים של עקורים.<ref name=":0"></ref><ref name=":1" /> בהתקפה נהרגו 31<ref name=":0" /> פלסטינים ועוד כ-53 נפצעו.<ref name=":2"></ref> לפי דובר צה"ל, מטוס קרב תקף מחבל חמאס שהשתתף בטבח ה-7 באוקטובר. נמסר כי "נבדקים דיווחים" בנוגע לפגיעה באזרחים.<ref name=":1"></ref><ref name=":4"></ref><ref name=":5"></ref>

== האירוע ==
ב-9 ביולי 2024, צה"ל התקיף את פתח בית הספר "אלעודה" בעבסאן אל-כבירה.<ref name=":0" /><ref name=":1" /> פצצת GBU-39 בקוטר קטן מתוצרת ארצות הברית שימשה את הצבא בהתקפה.<ref name=":3"></ref><ref name=":2" /> דובר צה"ל מסר כי "מטוס קרב תקף באמצעות חימוש מדויק מחבל מהזרוע הצבאית של חמאס שהשתתף, בין היתר, בטבח הרצחני שביצע חמאס ב-7 באוקטובר בעוטף".<ref name=":1" /><ref name=":4" /><ref name=":5" /> הצבא לא פרסם פרטים על זהותו של מחבל החמאס. לפי עד ראייה שישב סמוך לשטח בית הספר בזמן התקיפה, מטוס קרב עף מעליו וירה טיל לעבר קבוצת צעירים שישבו באינטרנט קפה.<ref name=":3" />

באזור היו אוהלים של עקורים,<ref name=":0" /><ref name=":1" /> ובהתקפה נהרגו 31<ref name=":0" /> פלסטינים ועוד כ-53 נפצעו.<ref name=":2" /> לפי גורמים רפואיים ברצועה, מרבית ההרוגים היו נשים וילדים.<ref></ref> אל-ג'זירה הציגה מספר סרטונים מהאסון ומתוצאותיו, כולל סרטון אחד המציג ילדים משחקים כדורגל בחצר בית הספר כאשר "בום פתאומי הרעיד את האזור",<ref name=":0" /> ולאחר מכן ניתן לראות "גופות מרוסקות שוכבות על הקרקע בין פסולת".<ref name=":3" /> סרטון אחר הציג ילד שישב מחוץ לחדר המתים וסיפר כי הוא היחיד במשפחתו ששרד את המתקפה.<ref></ref>

==הערות שוליים==

קטגוריה:הרג אזרחים בידי צה"ל
קטגוריה:מלחמת חרבות ברזל
אלכסנדר ריפטין

אלכסנדר ריפטין (ברוסית: Александр Павлович Рифтин; 25 בנובמבר 1900 - 6 בפברואר 1945) היה פילולוגיה סובייטי. הוא התמחה בחקר שפות שמיות. אחיו לב היה פרופסור לאופטיקה, בן דודו בוריס ריפטין היה מומחה לחקר סין.

==קורות חיים==
אלכסנדר ריפטין נולד בשנת 1900 בחרקוב (אז בתחומי האימפריה הרוסית כיום באוקראינה) למשפחת יהודית. אביו פסח היה סוחר. בשנת 1907 המשפחה עברה לסנקט פטרבורג. בשנת 1907 הוא סיים לימודי גימנסיה עם מדליית זהב. לאחר הלימודים הוא עבד בתחום הרפואה.

בשנת 1920 אלכסנדר ריפטין החל ללמוד באוניברסיטת לנינגרד אותה סיים בשנת 1923 עם התמחות בארכאולוגיה. בשנת 1925 הוא סיים לימודי תואר נוסף באשורולוגיה. בשנת 1928 ריפטין סיים לימודי תואר שלישי.

ריפטין נותר באוניברסיטה והיה מעביר קורסים. בשנת 1933 הוא התמנה לראש קתדרה לשפות שמיות. בשנת 1937 לריפטין הוענק תואר "דוקטור למדעים" והוא קיבל דרגת פרופסור. 

בשנת 1938 ריפטין הקים קתדרה לבלשנות במכון לשפות זרות והיה מנהלו.

בשנת 1942 הוא ביחד עם סגל האוניברסיטה פונה מלנינגרד הנצורה והגיע לסרטוב בה המשיך בפעילות מדעית.

בשנת 1944 הוא חזר ללנינגרד והיה בין מארגני פקולטה לחקר המזרח.

ריפטין עבד על עבודת פוסט דוקטורט אך לא הצליח לסיים אותה כי נפטר מבעית לב בשנת 1945. 

הוא נטמן בבית הקברות פראוברז'נסקי היהודי לצד אחיו פרופסור לב ריפטין

==קישורים חיצוניים==
* [https://bioslovhist.spbu.ru/person/3629-riftin-aleksandr-pavlovic-pejsahovic.html ביוגרפיה] 
* 

==הערות שוליים==

קטגוריה:מדענים יהודים סובייטים
קטגוריה:בלשנים ולשונאים יהודים
קטגוריה:בלשנים ולשונאים רוסים
קטגוריה:סגל אוניברסיטת סנקט פטרבורג
קטגוריה:ילידי 1900
קטגוריה:נפטרים ב-1945
בוריס ריפטין

בוריס ריפטין (ברוסית: Борис Львович Рифтин; 7 בספטמבר 1932 - 3 באוקטובר 2012) היה סינולוג סובייטי-רוסי ממוצא יהודי. 
==קורות חיים==
בוריס ריפטין נולד בשנת 1932 בלנינגרד למשפחת יהודית. אביו היה מומחה למכניקה בדרגת פרופסור. לאחר סיום לימודי בית ספר הוא למד בפקולטה לחקר המזרח (שדודו אלכסנדר ריפטין היה בין מקימיו) של אוניברסיטת לנינגרד תוך התמחות בשפות סיניות. בשנת 1955 הוא סיים את הלימודים והחל לעבוד במכון לחקר ספרות של אקדמיה למדעים של ברית המועצות.

בשנת 1961 ריפטין סיים עבודת תואר שלישי ובשנת 1970 עבודת פוסט דוקטורט. בשנים 1965/1966 הוא עבר התמחות באוניברסיטת פקין.

ריפטין היה מומחה לחקר ספרות סינית. הוא פעל בסיפריות ברחבי העולם במטרה למצוא יצירות סיניות עתיקות ופעל להוצאה לאור יצירות רבות מהמאה ה-16 והמאה ה-17. הוא קיבל בפרסים מטעם מוסדות מדע בטייוואן ובהרפובליקה העממית של סין. 

בשנת 1990 ריפטין היה שותף לקבלת פרס ברית המועצות על יצירת אנציקלופדיה "מיפולוגיה של עמי העולם". ריפטין היה מתרגם של סיפורי עם סינים לרוסית.

משנת 1992 ועד לשנת 1998 ריפטין פעל בטייוואן וחקר תרבות של אוכלוסיה מקורית של האי שהיא ממוצא אוסטרונזי.

בשנת 1997 ריפטין התקבל כחבר בהתכתבות לאקדמיה למדעים של ברית המועצות ובשנת 2008 קודם למעמד של חבר בפועל.

ריפטין נפטר בשנת 2012 במוסקבה ונטמן בבית העלמין טרויקורובסקויה.

==קישורים חיצוניים==
* [https://imli.ru/arkhivnye-svedeniya-o-sotrudnikakh-imli-ran/1282-boris-lvovich-riftin ביוגרפיה] 
* 

==הערות שוליים==

קטגוריה:מדענים יהודים סובייטים
קטגוריה:בלשנים ולשונאים יהודים
קטגוריה:בלשנים ולשונאים רוסים
קטגוריה:חוקרי סין
קטגוריה:פולקלוריסטים
קטגוריה:מתרגמים לרוסית
קטגוריה:יהודים חברי האקדמיה הרוסית למדעים
קטגוריה:יהודים חברי האקדמיה למדעים של ברית המועצות
קטגוריה:ילידי 1932
קטגוריה:נפטרים ב-2012
ולטר ברנשטיין

ולטר ברנשטיין (באנגלית: Walter Bernstein 20 באוגוסט 1919 - 23 בינואר 2021) היה תסריטאי ומפיק סרטים יהודי אמריקאי. ברנשטיין הוכנס לרשימה השחורה של הוליווד. הוא זכה בפרסים רבים על עבודתו.

ברנשטיין נולד בברוקלין, ארצות הברית, במשפחה יהודית, בנם של המורה לואיס ברנשטיין ורעיתו חנה לבית ביסטרונג. הוא חגג בר מצווה ובאחד הראיונות ציין שתמיד היה גא להיות יהודי. בסיום לימודיו נסע לצרפת, לאוניברסיטת גרנובל ללימודים והתארח אצל משפחה צרפתית. בצרפת נחשף לרעיונות הקומוניזם ולאחר שובו לארצות הברית הצטרף למפלגה הקומוניסטית האמריקאית.

אחרי שחזר לארצות הברית למד ברנשטיין בדארטמות' קולג', שם קיבל את עבודת הכתיבה הראשונה שלו, כמבקר סרטים בעיתון הקמפוס, ושם הצטרף לליגה הקומוניסטית הצעירה. הוא סיים את לימודיו בדארטמות' בשנת 1940. בפברואר 1941 גויס לצבא ארצות הברית ובילה את רוב מלחמת העולם השנייה ככתב בצוות העיתון הצבאי יאנק, והגיש כתבות מאיראן, ארץ ישראל, מצרים, צפון אפריקה, סיציליה ויוגוסלביה. על חוויותיו בארץ ישראל כתב במאמר שכותרתו "מלחמה ופלסטין"

== הרשימה השחורה של הוליווד ==
ב-1950, בשל קשריו הפוליטיים הרבים עם השמאל ופעילויותיו הקשורות אליו, הופיע שמו בעיתון "ערוצים אדומים", וכתוצאה מכך הוא הוכנס לרשימה השחורה של האולפנים ההוליוודיים כחלק מהפעולות של עידן מקארתי נגד אנשים בעלי זיקה קומוניסטית. בשנות החמישים הוא הצליח להמשיך בכתיבה לטלוויזיה, הן תחת שמות בדויים והן בעזרת אנשים שלא היו ברשימה השחורה והסכימו ששמם יופיע על יצירותיו. כך תרם לתוכניות טלוויזיה של התקופה, ביניהן "סכנה", סדרת הדוקו-דרמה של חדשות CBS "אתה שם" וסדרת המסתורין "קולונל מארץ' מהסקוטלנד יארד". בכמה מקורות נאמר באופן שגוי כי הכנסתו של ברנשטיין לרשימה השחורה נבעה מעדות "לא ידידותית" שניתנה ל-HUAC ב-1951, אך למעשה, הוא לא זומן על ידי הוועדה עד סוף שנות ה-50, ומעולם לא העיד בפועל.

== חיים אישיים ==
ברנשטיין היה נשוי ארבע פעמים. שלושת נישואיו הראשונים, למרווה ספלמן, ברברה ליין וג'ודית בראון הסתיימו בגירושים. הוא נישא לסוכנת הספרותית גלוריה לומיס בשנת 1988. היו לו שני ילדים מאשתו הראשונה, מרווה ספלמן ושלושה ילדים מאשתו השלישית, ג'ודית בראון. הוא נפטר מדלקת ריאות ב-23 בינואר 2021, בגיל 101.

== קישורים חיצוניים ==

* [https://forward.com/culture/462720/walter-bernsteina-writer-who-outlived-the-hollywood-blacklist-knew-how-to/ Walter Bernstein — a writer who outlived the Hollywood blacklist knew how to choose his battles] 

==הערות שוליים==

קטגוריה:תסריטאי טלוויזיה יהודים אמריקאים
קטגוריה:תסריטאי קולנוע יהודים אמריקאים
קטגוריה:מפיקי קולנוע יהודים אמריקאים
קטגוריה: בוגרי דארטמות' קולג'
קטגוריה:אישים המופיעים ברשימה השחורה של הוליווד
קטגוריה:אנשי הכוחות המזוינים של ארצות הברית במלחמת העולם השנייה
קטגוריה:קומוניסטים אמריקאים
קטגוריה:קומוניסטים יהודים
קטגוריה:אתאיסטים אמריקאים
קטגוריה:אתאיסטים יהודים
קטגוריה:ניו יורק: אישים
קטגוריה:יהודים שהגיעו לגיל מאה
קטגוריה:אמריקאים שהגיעו לגיל מאה
קטגוריה:אמריקאים שנולדו ב-1919
קטגוריה:אמריקאים שנפטרו ב-2021
ארווין מסארוש

ארווין מסרוש (בהונגרית: Mészáros Ervin; בודפשט, 2 באפריל 1877 – בודפשט, 21 במאי 1940) היה אלוף אולימפי סייף (חרב) הונגרי.

== קורות חיים ==
מסארוש היה סייף של "מועדון האתלטיקה ההונגרי" מ-1894 עד 1927. הוא התחרה הן בחרב והן ברומח, אך השיג את תוצאותיו הבינלאומיות בחרב. בגיל תשע עשרה לא יכול היה להתחרות באולימפיאדת 1904 ו-1908 מכיוון שמשרד המלחמה של וינה לא אפשר לקציני המלוכה להתחרות בצבעים של הונגריה. הוא היה בנבחרת הסיף ההונגרית מ-1912 עד 1926. באולימפיאדת סטוקהולם (1912), היה חבר בנבחרת הסיף ההונגרית שהורכבה מלאסלו ברטי, דז'ה פלדש, ינה פוקס, אוסקר גרדה, ארווין מסארוש, זולטאן שנקר, פטר טוט, ולאיוש ורקנר, שזכתה באליפות האולימפית. הוא זכה במדליית הארד בתחרות החרב האישית של האולימפיאדה - אחורי ינה פוקס (זהב) ובלה בקשי (כסף). ב-1925 זכה במקום הרביעי באליפות אירופה באוסטנד.

במהלך הקריירה הספורטיבית שלו למד משפטים באוניברסיטת בודפשט (כיום אוניברסיטת אטווש לוראנד) ולאחר שסיים קורס קצינים בצבא שירת בצבא המלכותי ההונגרי. הדרגה הגבוהה ביותר שלו הייתה קפטן חי"ר. הוא היה חבר מועצת כבוד של אגודת הסיף ההונגרית.

אחיו לוראנט מסארוש היה סייף גם הוא.

== הישגיו ==
* בחרב:
** אלוף אולימפי (קבוצתי: 1912)
** אולימפיאדה מקום 3 (אישי: 1912)
** אליפות אירופה מקום 4 (אישי: 1925)
** אליפות הונגריה: מקום 9 (1921), מקום 4 (1925)
* ברומח:
** אלוף הונגריה ארבע פעמים (1900, 1902, 1903, 1904)

== לקריאה נוספת ==
* László Lukács – György Szepesi: 112. ההיסטוריה של מדליות הזהב האולימפיות של הונגריה – בודפשט, 1980 – 
* לאסלו הווש: ספר הזהב של הספורט ההונגרי - בודפשט, 1982 - 
* Endre Kahlich – László Gy Papp – Zoltán Subert: המשחקים האולימפיים 1896–1976 – בודפשט, 1977 – 
* Révai új lexikona XIV. (הלקסיקון החדש של רוואי).
* 
== קישורים חיצוניים ==

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:סייפים הונגרים
קטגוריה:משתתפי אולימפיאדת סטוקהולם (1912)
קטגוריה:הונגריה: אישים בספורט
קטגוריה:ספורטאים הונגרים
קטגוריה:בודפשט: אישים
קטגוריה:הונגרים שנולדו ב-1877
קטגוריה:הונגרים שנפטרו ב-1940
פטר טוט

פֵטֶר טוֹט (בהונגרית: Tóth Péter; בודפשט, 12 ביולי 1882 – בודפשט, 28 בפברואר 1967) הוא סייף אלוף אולימפי פעמיים (בחרב), משפטן.

== קורות חיים ==
בתור קצין תובע בבודפשט, הוא התחרה ב, מועדון האתלטיקה ההונגרי" . הוא התחרה גם בחרב וגם רומח. באולימפיאדת לונדון (1908) ובאולימפיאדת סטוקהולם (1912) הוא היה חבר גם בנבחרת החרב ההונגרית שזכתה באליפות האולימפית במשחקי הקיץ האולימפיים ב-2008. ב-1913 השתתף בהקמת איגוד הסיף הבין-לאומי כחבר מייסד. הוא היה ספורטאי פעיל במשך תקופה ארוכה, וזכה באליפות הונגריה הראשונה שלו ב-1907 ובאחרונה ב-1934. כסייף, השתתף ב-1928 גם באולימפיאדת אמסטרדם. לאחר מלחמת העולם השנייה עבד כפועל זוטר. מאוחר יותר פרסם מאמרי ספורט ביומון הספורט. הוא עסק בגם בתורת ובתולדות הספורט, ופרסם מאמרי מומחים רבים הקשורים לסייף. בחודשים האחרונים לחייו כתב יחד עם הצלם קלמן קלל עבודה על תולדות הסיף שנותרה בכתב יד. הוא מת בתאונת דרכים.

== הישגיו ==
* בחרב:
** פעמיים אלוף אולימפי
*** 1908, לונדון: קבוצתי (דז'ה פלדש, ינה פוקס, אוסקר גרדה, לאיוש ורקנר)
*** 1912, סטוקהולם: קבוצתי
** אולימפיאדה מקום 5:
*** 1908, לונדון : אישי
** אולימפיאדה מקום 6:
*** 1912, סטוקהולם : אישי
** אולימפיאדה בתחרות לא רשמית. מקום 3:
*** 1906, אתונה : יחיד
** אלוף הונגריה חמש פעמים
*** אישי: 1910, 1911
*** קבוצתי: 1912, 1922, 1926
* ברומח:
** אולימפיאדה מקום 5:
*** 1928, אמסטרדם: קבוצתי
** אליפות אירופה מקום שני:
*** 1931, וינה : קבוצתי
** אחת עשרה פעמים אלופת הונגריה
*** אישי: 1907, 1908, 1909, 1911, 1913, 1914, 1920, 1921
*** קבוצתי: 1925, 1928, 1934

== לקריאה נוספת ==
<div class="mw-content-ltr">
* Tóth Péter profilja a Nemzetközi Olimpiai Bizottság oldalán 
* Tóth Péter profilja az Olympedia oldalán 
* Magyar nagylexikon XVII.. Bárány Lászlóné. Budapest: Magyar Nagylexikon. 2003. (הלקסיקון ההונגרי הגדול)
* Rózsaligeti László: Magyar olimpiai lexikon 1896–2002. Budapest: Helikon. 2004. (הלקסיקון האולימפי ההונגרי)
* Havas László: A magyar sport aranykönyve, Budapest, 1982, 
</div>

== קישורים חיצוניים ==

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:משתתפי אולימפיאדת אתונה (1906)
קטגוריה:סייפים הונגרים
קטגוריה:משתתפי אולימפיאדת לונדון (1908)
קטגוריה:ספורטאים הונגרים
קטגוריה:משתתפי אולימפיאדת סטוקהולם (1912)
קטגוריה:משתתפי אולימפיאדת אמסטרדם (1928)
קטגוריה:הונגריה: אישים בספורט
קטגוריה:הרוגי תאונות דרכים
קטגוריה:בודפשט: אישים
קטגוריה:הונגרים שנולדו ב-1882
קטגוריה:הונגרים שנפטרו ב-1967
עונת 2024/2025 בליגת העל בכדוריד

עונת 2024/2025 בליגת העל בכדוריד תהיה העונה ה-72 של תחרות ארצית בישראל. הליגה כוללת 11 קבוצות. העונה תתחיל ב-20 בספטמבר 2024.

בהתאם לתוצאות של העונה הקודמת בליגה הלאומית, לליגת העל עלתה מ.כ. באר שבע על חשבונה של הפועל רמת גן שירדה לליגה הלאומית. מכבי פתח תקווה ויתרה על זכותה לעלות לליגת העל ונשארה בליגה הלאומית, ואס"א תל אביב לא נרשמה מחדש לליגה, ותשחק אף היא בליגה הלאומית.

==שיטת המשחקים==
יתקיים סיבוב אחד בן 11 מחזורים, ואחריו יחולקו הקבוצות לבית עליון שיכלול את שש המדורגות ראשונות הסיבוב הראשון ובית תחתון שיכלול את חמש המדורגות אחרונות. בשלב הבתים יתקיימו שני סיבובים, בסופם בבית העליון ארבע המדורגות עליונות יעפילו לחצי הגמר שישוחק בשיטת פלייאוף, ובסיום הבית התחתון תוכרז יורדת אחת.

על ניצחון במשחק יוענקו שתי נקודות, על תוצאת תיקו תוענק נקודה בודדת ועל הפסד לא יוענקו נקודות.

==טבלת הליגה==
{| class="wikitable" style="text-align:right"
!מיקום
!קבוצה
!משחקים
!ניצחונות
!תיקו
!הפסדים
!width=20|שערי זכות
!width=20|שערי חובה
!width=20|נקודות
|-bgcolor="#ffff99"
|1||מ.כ. באר שבע || || || ||  || || ||
|-bgcolor="#ffff99"
|2||הפועל אלטשולר שחם ראשון לציון || || || ||  || || ||
|-bgcolor="#ffff99
|3||מ.כ. יובלים חולון || || || ||  || || ||
|-bgcolor="#ffff99"
|4||מכבי אבישי קריית מוצקין || || || ||  || || ||
|-bgcolor="#ffff99
|5||א.כ. נס-ציונה || || || ||  || || ||
|-bgcolor="#ffff99"
|6||מכבי G City ראשון לציון || || || ||  || || ||
|-bgcolor="#ccffcc"
|7||בני הרצליה "נאפיס" || || || ||  || || ||
|-bgcolor="#ccffcc
|8||א.ס. SGS רמת השרון || || || ||  || || ||
|-bgcolor=ccffcc
|9||מכבי תל אביב || || || ||  || || ||
|-bgcolor=ccffcc
|10||הפועל קריית אונו || || || ||  || || ||
|-bgcolor=ccffcc
|11||הפועל אשדוד || || || ||  || || ||
|}

==פלייאוף עליון==
===חצי גמר===
{| class="wikitable sortable" style="text-align: center;"
|-
! style="width:140px;"|קבוצה 1
! תוצאה בסדרה
! style="width:140px;"|קבוצה 2
! משחק ראשון
! משחק שני
! משחק שלישי
! משחק רביעי
! משחק חמישי
|-
| || || || ||||||||
|-
| || || || || ||||||
|}
===גמר===
{| class="wikitable sortable" style="text-align: center;"
|-
! style="width:140px;"|קבוצה 1
! תוצאה בסדרה
! style="width:140px;"|קבוצה 2
! משחק ראשון
! משחק שני
! משחק שלישי
! משחק רביעי
! משחק חמישי
|-
| || || || ||||||||
|}
==קישורים חיצוניים==
* [https://www.handballisr.co.il/Boards.asp?cYear=2025&CatId=0&CompCategory=0= מידע מאתר מנהלת הליגה]

==הערות שוליים==

קטגוריה:2025 בישראל: ספורט
קטגוריה:עונות בליגה העליונה בכדוריד בישראל
קטגוריה:2024 בישראל: ספורט
A Complete Unknown

A Complete Unknown הוא סרט דרמה מוזיקלית ביוגרפית אמריקאי שבוים על ידי ג'יימס מנגולד על פי תסריט מאת מנגולד וג'יי קוקס, המבוסס על הספר "" משנת 2015 מאת אלייג'ה ולד. הסרט עוקב אחר עלייתו המטאורית של הזמר בוב דילןכזמר פולק ועד להופעה השנויה במחלוקת שקיים בפסטיבל הפולק של ניופורט בקיץ 1965, בה החל להשתמש בגיטרה חשמלית ועבר ממוזיקת פולק לרוקנרול. את דמותו של דילן מגלם טימותי שאלאמה, שמשמש גם כמפיק.

הסרט עתיד לעלות לאקרנים בארצות הברית בדצמבר 2024 ובבריטניה ובאירלנד בינואר 2025.

==צוות השחקנים==

==הפקה==
===פרה פרודקשן===
בינואר 2020, הוכרז לראשונה כי הבמאי ג'יימס מנגולד עתיד לכתוב ולביים סרט ביוגרפי אודות הזמר בוב דילן, שיתמקד במיוחד במחלוקת סביב מעברו לשימוש בגיטרות חשמליות, וכי לדמותו של דילן לוהק טימותי שאלאמה. בנוסף, נמסר כי שם הסרט יהיה "Going Electric". באוקטובר 2020, הצהיר צלם הקולנוע פדון פאפאמייקל, שהופקד על צילומי הסרט, כי ייתכן והפקת הסרט תבוטל בעקבות התפרצות מגפת הקורונה. ללא קשר לקשיים בהם נתקלה ההפקה, בילה שאלאמה זמן במחקר על דמותו של דילן במהלך המגפה, בביקור בבתים לשעבר של דילן בניו יורק והתייעצות עם האמרגן שלו, ג'ואל קון, במהלך תקופה זו. מנגולד גם נפגש עם דילן בנוגע להפקת הסרט, ועל כך הצהיר שדילן סייע בכתיבת התסריט ובמקביל סיפק הערות לשאלאמה על גילום דמותו. בריאיון שנערך באוקטובר 2023, הצהיר שאלאמה שהוא עובד עם אותו צוות של מאמני שירה וכוריאוגרפיה שעבדו עם אוסטין באטלר על הופעתו ב"אלביס" (2022).

בנובמבר 2022, הצהיר שאלאמה שהוא עדיין מעורב בהפקת הסרט ומתכונן לגילום הדמות באופן פעיל, לאחר שדווח כי הפרויקט תפס שוב תאוצה לאחר הפסקה. בפברואר 2023, נמסר על שמו הרשמי של הסרט, "A Complete Unknown", והוצהר כי מנגולד יתחיל לעבוד על הפרויקט לאחר צילומי הסרט "אינדיאנה ג'ונס וחוגת הגורל". באפריל 2023, נמסר על כניסתה של מוניקה ברברו למשא ומתן על גילום דמותה של ג'ואן באאז. במאי 2023, נמסר על ליהוקה של אל פנינג לגילום דמותה של סילבי רוסו, דמות בדיונית המבוססת על דמותה של סוז רוטולו, ובמקביל הודיע מנגולד כי את דמותו של פיט סיגר יגלם בנדיקט קמברבאץ'. בנוסף, אושר ליהוקה של ברברו לצוות השחקנים, ונמסר על כך שהתחילה שיעורי שירה וניגון בגיטרה לצורך התפקיד. ביולי 2023, הצהיר מנגולד שהסרט לא יהיה בהכרח סרט ביוגרפי מסורתי אודות דילן, אלא יהווה יותר "דרמת אנסמבל" בנוסח רוברט אלטמן. במקביל, נמסר על ליהוקם של בויד הולברוק וניק אופרמן לצוות השחקנים. באוקטובר 2023, נמסר על ליהוקו של פי. ג'יי. בירן לצוות השחקנים. בינואר 2024, נודע כי אדוארד נורטון יחליף את קמברבאץ' בתפקיד, לאחר שזה האחרון נאלץ לעזוב בעקבות אי-זמינותו לצילומי הסרט. במרץ 2024, נמסר על ליהוקם של סקוט מקניירי, דן פוגלר וצ'רלי טאהן.
===צילומים===
באפריל 2023, הצהיר מנגולד לראשונה כי צילומי הסרט יתחילו בסביבות אוגוסט 2023 בניו יורק ובמונטריאול. עם זאת, תחילת הצילומים נדחתה עקב שביתת אמני הטלוויזיה והרדיו ביולי 2023. בתחילת 2024, זמן קצר לאחר סיום השביתה, נודע כי צילומי הסרט עתידים להתחיל בשלהי מרץ 2024, וצפויים להתקיים ברחבי ניו ג'רזי. בסופו של דבר, החלו הצילומים ב-16 במרץ 2024, והסתיימו בתחילת יולי 2024.

==הפצה==
הסרט עתיד לעלות לאקרנים בארצות הברית בדצמבר 2024 ובבריטניה ובאירלנד בינואר 2025.

==קישורים חיצוניים==

==הערות שוליים==

קטגוריה:סרטים ביוגרפיים אמריקאיים
קטגוריה:סרטים המבוססים על סיפור אמיתי
קטגוריה:סרטים מוזיקליים אמריקאיים
קטגוריה:בוב דילן
זולטאן שנקר

זולטאן שנקר אוזוראי (קדומת אצולה) (בהונגרית: Schenker Zoltán; וארסנטמארטון, 13 באוקטובר 1880 – בודפשט, 25 באוגוסט 1966) היה אלוף אולימפי בסיף (חרב), קצין צבא, סופר בתחום הספורט.

== הקריירה הספורטיבית שלו ==
כקצין של הכוחות המזוינים המלכותיים ההונגריים, הוא היה סייף של ה-Wesselényi VK משנת 1898 ושל Honvéd Tiszti VK משנת 1921. הוא התחרה הן בחרב והן ברומח, היה חלק מנבחרת הונגריה בשני כלי הנשק והשיג תוצאות בינלאומיות. כקצין צבא של המלוכה, הוא לא הורשה להתחרות בצבעי הונגריה באולימפיאדת לונדון 1908, כך הוא השתתף רק בשלוש אולימפיאדות וזכה בסך הכל בשלוש מדליות אולימפיות. באולימפיאדת סטוקהולם (1912), הוא היה חבר בנבחרת החרב ההונגרית שזכתה באליפות, שהייתה מורכבת מ: לאסלו ברטי, דז'ה פלדש, ינה פוקס, אוסקר גרדה ארווין מסארוש, זולטאן שנקר, פטר טוט, טלאיוש ורקנר. באולימפיאדת פריז (1924) הוא זכה במדליית כסף עם נבחרת החרב ההונגרית ובמדליית ארד עם נבחרת הרומח ההונגרית. באולימפיאדת אמסטרדם (1928) התחרה רק ברומח אישי והודח בחצי הגמר.

לאחר מלחמת העולם השנייה התגורר בארד וכתב מספר ספרי מומחים כמו:
* סיף ברומח Tőrvívás (1954)
* סיף בחרב המודרני ההונגרי A modern Magyar kardvívás (1958)

=== הישגיו ===
* בחרב
** אלוף אולימפי (קבוצתי: 1912)
** אולימפיאדה מקום 2 (קבוצתי: 1924)
** אולימפיאדה מקום 4 (אישי: 1912, 1924)
** אלוף הונגריה (1923)
* ברומח
** אולימפיאדה מקום 3 (קבוצתי: 1924)
** אלוף הונגריה פעמיים (1922, 1924)

== לקריאה נוספת ==
* Schenker Zoltán profilja a Nemzetközi Olimpiai Bizottság oldalán (באנגלית)
* Schenker Zoltán profilja az Olympedia oldalán (באנגלית)
* 

== קישורים חיצוניים ==
* [https://web.archive.org/web/20160303183215/http://www.databaseolympics.com/players/playerpage.htm?ilkid=SCHENZOL01 תיאור באתר databaseolympics.com]

קטגוריה:אלופים אולימפיים מהונגריה
קטגוריה:אלופים אולימפיים: סייפים
קטגוריה:סייפים הונגרים
קטגוריה:ספורטאים הונגרים
קטגוריה:משתתפי אולימפיאדת סטוקהולם (1912)
קטגוריה:משתתפי אולימפיאדת פריז (1924)
קטגוריה:הונגריה: אישים בספורט
קטגוריה:הונגרים שנולדו ב-1880
קטגוריה:הונגרים שנפטרו ב-1966
ד"ר לק

סמליל ד"ר לק הראשון
ד"ר לק הייתה רשת גלידריות ישראלית. בשיאה הייתה מהגלידריות המובילות בישראל והפעילה 22 סניפים ברחבי הארץ מצמח בצפון ועד אילת.

הרשת נודעה באיכות הגלידה שהייתה בין הראשונות משמנת ולא משומן צמחי.

==היסטוריה==
רשת הגלידריות ד"ר לק נוסדה בשנת 1986 בידי רופא השיניים דני כותני ושותפו העסקי אביב ארן. כותני שעבד במקצוע במשך כ-9 שנים החליט לפתוח חנות לממכר גלידה, ללא ניסיון קודם בתחום ועבד בתחילה במשך חצי שנה בחנות של משפחת חינאווי בשוק הפשפשים עד שפתח חנות משלו.

החברה הפעילה אז חנות ביפו ומפעל צמוד, כאשר מוצרי החנות שווקו במסעדת התרווד הורוד של צחי בוקששתר, "קרן" של חיים כהן ולישראל אהרוני.

ב-2005, נפתח סניף הדגל של החברה בנמל תל אביב. סניף החברה בקפריסין נסגר בהמשך אותה השנה בעקבות ירידה בהכנסות, בין השאר לאור התרסקות טיסה 522 של הליוס איירווייז באי.

בשנת 2013 פעלו ברשת 22 סניפים, מתוכם 17 בזכיינות ושישה דוכנים בתחנות רכבת ישראל. באותה השנה נפתח לראשונה סניף בנצרת המיועד למגזר הערבי ופותח טעם מקומי בשם "פחפינה" - שייק פירות וגלידה מעורב עם בוטנים.

לרשת מפעל ייצור בראשון לציון המשווק גלידות ומוצרים נלווים לשוק המוסדי, והכנסותיו מהוות כ-25% מרווח החברה.

בשנת 2019 ביקשה החברה למכור את 8 הסניפים שנותרו ולאשר הסדר נושים לאחר שנקלעה לחובות בסך כ-3.5 מיליון שקל. ההסכם אושר בספטמבר 2019.

==קישורים חיצוניים==
*[https://www.drlek.co.il/ האתר הרשמי של ד"ר לק]
*
* 

==הערות שוליים==

קטגוריה:חברות מזון ישראליות
קטגוריה:גלידריות
מקס ורובי

מקס ורובי (באנגלית: Max & Ruby) היא סדרת טלוויזיה מונפשת קנדית-אמריקאית לילדים המבוססת על סדרת ספרים מאת רוזמרי וולס. בארצות הברית הסדרה שודרה בניק ג'וניור בשנת 2002 ובאותה השנה בישראל בערוץ הופ! ואז בניק ג'וניור. הסדרה בת 7 עונות ו-130 פרקים באורך 20 דקות.

== עלילה ==
מקס ורובי הם שני אחים ארנבונים לבנים, הגרים בעיר שכולה ארנבים. כל פרק מציג את היחסים שלהם.

== דמויות ==
* מקס (Max): ארנב לבן, אוהב את בובת הפיל האדומה שלו, אחד הדמויות הראשיות בתוכנית.
* רובי (Ruby): ארנבת לבנה, בעלת אופי אימהי, אחת הדמוית הראשיות בתוכנית.

== מדבבים ==
הדיבוב העברי הופק על ידי איילת צ'ינסקי ובוים על ידי עמי מנדלמן.
{| class="wikitable"
!שם הדמות
!מדבב\ת בשפת המקור
!מדבב\ת בעברית
|-
|מקס
|בילי רוזמברג
|לירי אור
|-
|רובי
|קייטי גריפין
|לירז צ'רכי
|}

== קישורים חיצוניים ==
* 

* 

קטגוריה:סדרות טלוויזיה המבוססות על ספרים
קטגוריה:סדרות ערוץ הופ!
קטגוריה:ניק ג'וניור: תוכניות וסדרות
תאוריית העמדה הפמיניסטית

תאוריית העמדה הפמיניסטית היא גישה לפיה בפמיניזם, כחלק ממדעי החברה, נדרש לראות דברים מנקודת מבט נשית, בגלל שנשים מבינות דברים בצורה ייחודית. בין המצדדות בגישה זו נמנות דונה הראווי, פטרישה היל קולינס ודורותי סמית'. יישום גישה זו בתורת ההכרה הופך את חוויותיהן של נשים לנקודת המוצא המרכזית של כל דיון פמיניסטי, במקום אלה של גברים או בנוסף להן.

==התפתחות תאוריית העמדה הפמיניסטית==
תאוריית העמדה הפמיניסטית נטבעה בשנות ה-70 של המאה ה-20 על ידי דורותי סמית', פמיניסטית מרקסיסטית מאוניברסיטת קליפורניה בברקלי. לאחר מכן היא פותחה על ידי ננסי הארטסוק. על פי תפיסה זו, גישה פמיניסטית צריכה להתבסס על ניתוח מנגנון הדיכוי הפטריארכלי הטבוע בחברה, המשפיע על חייהן ותפקידיהן של נשים. מנגנון זה גורם לכך שחוויותיהן של נשים, כקבוצה, שונות מאלה של גברים, ויש להתבסס על חוויות אלה כדי לראות ולהבין את העולם מנקודת מבט פמיניסטית.

המאמרים הראשונים שנכתבו על ידי אנשי אקדמיה שדגלו בגישה זו התמקדו בחלוקת עבודה על פי מגדר.

תאוריית העמדה הפמיניסטית קיבלה חיזוק משמעותי בשנת 1986, עם פרסום הספר "The Science Question in Feminism" של סנדרה הארדינג, בו היא טוענת שהמדע הוא ברובו אנדוצנטרי וקוראת תיגר על הנחות המוצא של המדע הקונבנציונלי. בספרה היא מציגה את תאוריית העמדה הפמיניסטית כזו השואפת להגדיר מחדש מושגים מרכזיים במדע על בסיס חוויות חייהן של נשים, השונות מאלה של גברים, אך גם של קבוצות מיעוט אחרות. שורשיה של התאוריה נעוצים בטיעון מרכזי של הגל, לפיו האנשים המצויים בעמדות הכוח הם אלה המכתיבים את תפיסת העולם הרווחת, והם נוטים לראות בזכויות היתר שלהם "זכויות טבעיות". לעומתם, אנשים שאינם נמצאים בעמדות כוח יכולים לתאר את יחסי הכוח בחברה באופן מאוזן יותר. על פי הארדינג, כל עוד המדע ממשיך לתאר ולהסביר את העולם מנקודת המבט של הקבוצות הדומיננטיות, אין דרך להבין או להסביר באופן מעמיק את התהליכים המתרחשים בחברה. לדבריה, השימוש בפמיניזם מנקודת מבט נשית מאפשר לגלות הטייה גברית במדע.

תפיסתה של הארדינג אומצה על ידי פמיניסטיות רבות באותה תקופה, בהן דונה הראווי. תאוריית העמדה הפמיניסטית, המאפשרת לתאר אירועים מנקודות מבט שונות, החלה גל של גישות פמיניסטיות מנקודות מבט מגוונות, בהן פמיניזם שחור ופמיניזם מזרחי.

==ביקורת והתרחבות==
על פי אסכולת הפמיניזם הפוסטמודרני, לא קיימת "נקודת מבט נשית" אחידה, כי חייהן של נשים במקומות שונים ובתקופות שונות הם מאד מגוונים, ואי אפשר להכליל את כלל חוויותיהן כמקשה אחת.

תאוריית העמדה הפמיניסטית הפנימה את הביקורת הזו, ולא מקובל כיום לטעון שקיימת "נקודת מבט נשית" אחת אוניברסלית. יתרה מזו, אפליה מינית כלפי נשים נתפסת כסוג של היררכיית שליטה או מטריצת שליטה אחת מני רבות, בעלת מאפיינים משותפים למנגנוני שליטה דומים כמו גזענות, הומופוביה, קולוניאליזם ואפליה מעמדית.

הפעילות כיום בתחום תאוריית העמדה הפמיניסטית מנסה למפות את הקיריארכיה ולמצוא דרכים להתמודד איתה. מיפוי זה מנסה לתאר מנגנוני שליטה שונים ומגוונים בצורה נייטרלית, לתאר את מקומם של נשים וגברים בכל מערכת כזו, ולמצוא דרכים להתמודד עם אמצעי דיכוי בכל אחד מהמנגנונים.

==הערות שוליים==

קטגוריה:זרמים בפמיניזם
קטגוריה:פמיניזם: היסטוריה
קטגוריה:מעמד האישה
המצודות הישראליות בהר הנגב

המצודות הישראליות בהר הנגב נבנו במהלך ימי ממלכת ישראל באזור הנגב והגיעו בשיאן עד אילת וקדש ברנע.<ref name=":0"></ref><ref name=":1"></ref><ref name=":2"></ref> מצודות אלו יחד עם מפת הדרכים בנגב ובערבה מהוות עדות לצפיפות היישוב היחסית גבוהה והתפתחותה בתקופת בית ראשון.<ref name=":3"></ref>

== היסטוריה ==
מצודות ישראליות בהר הנגב ובנגב ככלל החלו להיבנות לאחר ייסודה של ממלכת ישראל בסוף המאה ה -11 לפנה"ס והמאה העשירית לפנה"ס. למצודות אלו היו מספר תפקידים. תפקידם היה שמירה על היישובים שקמו באזור הנגב, שמירה על הדרכים הפנימיות בנגב ולשמש כתחנות דרכים ושמירה על הדרכים הראשיות והגבולות של הממלכה.<ref name=":0" /><ref name=":2" /> בסמוך לרוב המצודות נתגלו שרידי יישובים הכוללים בתי מגורים, אסמים, מכלאות צאן ובקר, וסכרים לניצול המים במדבר.<ref name=":1" />

במהלך הסקרים שנערכו בנגב נתגלו מעל ל 40 מצודות שנבנו בין המאות ה -11 וה – 9 לפנה"ס. על פי אהרוני, המבצרים מקו בקעת באר שבע דרומה, הן עדות לגבי יכולותיו של שבט שמעון ליישב את האזור שהיה ריק מתושבים, תוך ניצול ידע בהטיית ואגירת מים. כלומר בניגוד לסברה ששבט שמעון נטמע בשבט יהודה, מסתבר ששבט שמעון הצליח לאכלס את הר הנגב בצורה מוצלחת, עד לחורבן חלק מהמצודות על ידי העמלקים. חלק מהמצודות נבנו מחדש בתקופת המלך שלמה ועוזיהו וחלק נשארו בחורבנן, היות שנבנו מצודות באתרים אחרים.<ref name=":3" />

שיאן של המצודות בנגב מגיע ככל הנראה, בתקופת מלכותו של שלמה המלך, שביצר את הממלכה, הקים ערי מסכנות ומבני ציבור, הרחיב את הקשרים המסחריים ודאג למסחר של הנחושת במכרות תמנע. כפי שעולה מהסיפורים על הקשרים הענפים עם מלכת שבא.<ref name=":3" /> המצודות שנבנו בהר הנגב לאורך המאות הי"א ועד למאה התשיעית לפנה"ס התאפיינו בארבעה סגנונות בנייה. אף על פי שתוכנית הבנייה הפנימית היא זהה, המצודות עצמן אינן אחידות בצורתן או גודלן. את חורבן המצודות מייחסים למסעו של המלך המצרי שישק.

== ארכאולוגיה ==
המצודות הישראליות שנתגלו בנגב אינן אחידות בגודלן או בצורתן, זאת על אף שלכולן הייתה תוכנית בנייה פנימית יחסית זהה שכללה, חדרי סוגרים מסביב לחצר פנימית. מבחינת המבנה החיצוני של המצודות, נהוג לחלקן לפי ארבעה סגנונות בנייה:

=== מצודות סגלגלות (אליפטיות) ===
מצודות מסוג זה נתגלו באתרים כגון: עין קדיס, חורבת הרועה, חורבת חלוקים, חורבת כתף שבטה, חורבת רחבה, נחל חורשה, נחל סרפד.<ref name=":0" /><ref name=":1" />

==== מצודות מלבניות ====
מצודות מסוג זה נתגלו באתרים כדוגמת: מצודת רפד, מצודת חתירה, מצודת הר בוקר, מצודת רמת בוקר, מצד נחל נפחה, מצד הר סעד, מצד מישור הרוח.<ref name=":0" /><ref name=":1" />

===== מצודות מלבניות עם מגדלים =====
בקטגוריה זו ישנם רק שני אתרים: קדש ברנע, חורבת עוזה.<ref name=":0" /><ref name=":1" />

====== מצודות ריבועיות ======
מצודות כאלן נתגלו ב: הר רביב, חורבת רתמה, חורבת משורה<ref name=":0" /><ref name=":1" />

היישוב והמצודות בהר הנגב והערבה כאמור נחרבו עם מסעו של שישק מלך מצרים, עם זאת, בחלקים הצפוניים והמערביים של הנגב ההתיישבות נמשכה במאות השמינית ועד השישית לפנה"ס. כאשר, ההתיישבות במרכז הנגב חודשה רק בתקופה הפרסית.<ref name=":1" />

== הערות שוליים ==
קטגוריה:תקופת הברזל
קטגוריה:תקופות בתולדות ארץ ישראל
קטגוריה:תולדות עם ישראל בארץ ישראל

קטגוריה:אתרים ארכאולוגיים יהודיים בארץ ישראל
קטגוריה:תקופת הברונזה
קטגוריה:אתרי המקרא
קטגוריה:נחלת שבט יהודה
קטגוריה:הנגב: אתרים ארכאולוגיים
מוריס קנה

מוריס קנה (נפטר בינואר 2013) היה רואה חשבון ישראלי, מייסד שותף של פירמת הייעוץ פאהן קנה. כיהן כנשיא לשכת רואי חשבון בישראל בין השנים 1971 ל-1973. מבולטי רואי החשבון בישראל.

==ביוגרפיה==
קנה נולד בעיראק ועלה לישראל אחרי קום המדינה. בילדותו למד צרפתית. הוא למד ראיית חשבון.
נישא לעליזה, ילידת ירושלים שגדלה בשכונת בת גלים בחיפה, אותה הכיר במהלך עבודתו במשרד רואי חשבון בעיר.

ב-1955 הקים את משרד רואי החשבון פאהן קנה עם שותפו משה חיים פאהן שהיא מאז אחד ממשרדי רואי החשבון הגדולים בישראל.

הוא נמנה עם מייסדי הפדרציה הבין־לאומית לרואי חשבון (IFAC) בישראל.

בשנת 1971 מונה כנשיא לשכת רואי חשבון בישראל, תפקיד בו כיהן כשנתיים.

קנה כיהן כמרצה בכיר בחוג לכלכלה באוניברסיטת בר-אילן וכמרצה לחשבונאות באוניברסיטה העברית בירושלים ובאוניברסיטת תל אביב.

הוא פרש לגמלאות בשנת 1998. בנו יזהר קנה מונה כשותף מנהל בפירמה וכיהן אף הוא כנשיא הלשכה.

בינואר 2013 נפטר קנה בגיל 84. הוא הובא למנוחות בבית העלמין בקיבוץ עינת.

==חיים אישיים==
קנה התגורר ברמת גן. הותיר אחריו שני בנים.

==קישורים חיצוניים==
* 

==הערות שוליים==

קטגוריה:רואי חשבון ישראלים
קטגוריה:רמת גן: אוניברסיטאות ומכללות
קטגוריה:ישראלים שנפטרו ב-2013
קטגוריה:נשיאי לשכת רואי חשבון
C-704

מפה עם מפעילי C-704 בכחול

C-704 הוא טיל נגד ספינות שפותח על ידי מכון המחקר השלישי של תאגיד התעשייה האווירית של סין אשר גם ייצרה את ה-C-701. במרץ 2011 במבצע חוק ברזל חיל הים תפס משלוח איראני של 6 טילים שיועדו לחמאס.

== עיצוב ==
טיל זה תוכנן במיוחד למטרות בעלות תזוזה של בין 1,000 ל-4,000 טון. טילים קטנים יותר כמו TL-6 ו-C-701 או טילים גדולים יותר כמו C-802 וטילי ה-Silkworm אינם יעילים מבחינת עלות לשימוש במטרות אלו.

== היסטוריה ==
בגרסתו הראשונה שהוצגה הופיעה גרסה עם מכ"ם מכוון בלבד. היצרנים אישרו שפיתוח גרסאות נוספות הכוללות הנחיה באמצעות אינפרא אדום, טלוויזיה ולייזר כבר בתהליך. כמו ה-C-701, ה-C-704 צפוי להפוך לטיל אוויר-קרקע כללי שיכול לתקוף מטרות שונות, מה שהופך אותו למקביל סיני לAGM-65 מאבריק האמריקאי.<ref></ref>

ב-16 במרץ 2011 חיל הים הישראלי במבצע חוק ברזל יירט משלוח איראני לחמאס ברצועת עזה של שישה טילים מדגם C-704 הידוע בגרסה האירנית בשם "טילי נאסר"<ref></ref> יחד עם משגרי טילים ורדארים של ועוד תחמושת, על סיפונה של האונייה Victoria.<ref></ref><ref></ref>

בשנת 2013, ספינת הקרב של הצי הבנגלדשי BNS Dhaleshwari שיגרה ארבעה טילי C-704 במהלך תרגיל ימי מקומי וכל הארבעה פגעו במטרותיהם בהצלחה.<ref></ref>

ב-14 בספטמבר 2016, הנשיא האינדונזי היה עד לשני ניסיונות כושלים לשיגור טילי C-705 על ידי הצי האינדונזי. הטיל הראשון נכשל בשיגור במועד הפקודה אך שוגר באופן בלתי צפוי כעבור חמש דקות ולא פגע במטרה. הטיל השני שוגר כמתוכנן אך כשל במהלך הטיסה.<ref></ref>

== C-704KD ==
גרסת האוויר-קרקע של ה-C-704 נחשפה לראשונה לציבור בתערוכת האוויר השביעית בשנת 2008. ההבדל המשמעותי ביותר בין הגרסה המקורית לגרסה אוויר-קרקע הוא במערכת ההנחיה. מערכת ההנחיה המקורית הוחלפה במערכת IR כפולה המכסה את שני חלונות ה-IR (3-5 µm ו-8-12 µm), המסייעת בזיהוי מטרות חמקניות. גרסאות נוספות שנחשפו כוללות הנחיה אלקטרו-אופטית עם גימבל וטלוויזיה אינפרה-אדום עם חלון פלואוריד מגנזיום.

== C-705 ==
בתערוכת האוויר השביעית, נחשף עוד חבר בסדרת C-70X, ה-C-705. טיל זה הוא פיתוח ישיר של ה-C-704, אך מבחינה חיצונית הוא דומה לטיל ה-C-602 המיניאטורי. שיפורים מרכזיים התבצעו בתחומי התצורה, ההנעה, ראש הקרב וההנחיה. מנוע הרקטות המקורי של ה-C-704 הוחלף במנוע גדול יותר בתוספת מנוע טורבו-סילון וכנפיים מתקפלות, מה שהגדיל את הטווח ל-140 ק"מ. המפתחים טענו שהעיצוב המודולרי של המנוע החדש מאפשר שלב שני להגדלת הטווח ל-170 ק"מ, אך שלב זה לא הוצג בתערוכה.

ראש הקרב הופחת ל-110 ק"ג, אך השימוש בראש קרב כיווני-נפץ אפשר לטיל לנטרל מטרות בגודל של עד 1,500 טון. מספר מערכות הנחיה כבר פותחו עבור ה-C-705, כולל מכ"ם, טלוויזיה ואינפרא-אדום. להנחיה באמצע הטיסה נעשה שימוש ב-GPS או GLONASS, אך הדגם שהוצג בתערוכה תומך רק ב-GPS לצורכי ייצוא

==קישורים חיצוניים==

== הערות שוליים ==

קטגוריה:טילי אוויר-קרקע
קטגוריה:טילים סיניים
וינסטון צ'רצ'יל (1940–2010)

וינסטון ספנסר-צ'רצ'יל (באנגלית: Winston Spencer Churchill; 10 באוקטובר 1940 – 2 במרץ 2010) היה פוליטיקאי בריטי מטעם המפלגה השמרנית ונכדו של ראש ממשלת בריטניה סר וינסטון צ'רצ'יל.

ג'ון ר. גרגורי (משמאל) ווינסטון ספנסר-צ'רצ'יל (מימין) ב-1997
וינסטון ספנסר-צ'רצ'יל (מימין) עם סבו [[וינסטון צ'רצ'יל ואביו רנדולף פרדריק צ'רצ'יל ביום הכתרת אליזבת השנייה, 2 ביוני 1953, צילום: טוני פריסל]]

== ביוגרפיה ==
צ'רצ'יל נולד ב-10 באוקטובר 1940 בצ'קרס, בקינגהאמשייר, והיה בנם של רנדולף פרדריק צ'רצ'יל ופמלה דיגבי, ונכדם של וינסטון וקלמנטיין צ'רצ'יל. הוא למד באיטון קולג' ובמכללת כרייסט צ'רץ', אוניברסיטת אוקספורד. לפני הקריירה הפוליטית שלו, צ'רצ'יל עבד, בין היתר, כעיתונאי במלחמת ששת הימים. הוא גם כתב ספר בנושא. הוא היה חבר בבית הנבחרים מ-1970 עד 1997, תחילה עבור מחוז הבחירה סטרטפורד ליד מנצ'סטר, ולאחר מכן עבור מחוז הבחירה החדש שנוצר מנצ'סטר-דייהולמה. הוא לא לקח על עצמו תפקידים פרלמנטריים מיוחדים. מאז פרישתו מהפרלמנט, הוא היה נואם מבוקש וכתב מאמרים תומכים על המלחמה בעיראק והמאבק בטרור האיסלאמיסטי. הוא גם שימש כדובר של קבוצת הלובי הבריטית הלאומית להגנה. בן דודו ניקולס סומס היה גם הוא חבר פרלמנט מטעם המפלגה השמרנית. צ'רצ'יל גם פרסם אוסף של נאומי סבו שכותרתו "לעולם לא ניכנע!".

צ'רצ'יל חי בלונדון ברובע בלגרביה. הוא נפטר מסרטן הערמונית ב-2 במרץ 2010.

== משפחתו ==
צ'רצ'יל היה נשוי פעמיים. הנישואים הראשונים היו ביולי 1964 למרי ("מיני") קרוליין ד'ארלנגר, בתו של הבנקאי סר ג'רארד ג'ון ליאו רג'יס ברון ד'ארלנגר. לזוג נולדו ארבעה ילדים:
*רנדולף לאונרד ספנסר צ'רצ'יל (נולד ב-1965)
*ג'ני ספנסר צ'רצ'יל (נולדה ב-1966)
*מרינה ספנסר צ'רצ'יל (נולדה ב-1967)
*ג'ון ג'רארד אוורל "ג'ק" ספנסר צ'רצ'יל (נולד ב-1975)
הנישואים הסתיימו בגירושים בשנת 1997 בגלל מערכות היחסים שלו מחוץ לנישואין, במיוחד עם סוראיה חשוגי, אשתו לשעבר של סוחר הנשק עדנאן חשוגי. באותה שנה הוא נישא לתכשיטנית הבלגית לוס דניאלסון. עם זאת, צוואתה של אמו קבעה כי עליו לחלוק את הירושה שלה עם אשתו הראשונה.

== מחלוקות פוליטיות ==
בתחילת שנות ה-70, למרות התנגדות מפלגתו, צ'רצ'יל פעל למען הקמת אנדרטה בלונדון לקורבנות טבח יער קאטין. האנדרטה נחנכה בנוכחותו ב-1976.

במאי 1993 עורר צ'רצ'יל דיון בגלל הביקורת שלו על מה שהוא ראה כזרימה מתמשכת של מהגרים מתת היבשת ההודית לבריטניה הגדולה. הוא ננזף בפומבי על כך על ידי שר הפנים מייקל הווארד, באישורו של ראש הממשלה ג'ון מייג'ור.
ב-1995 הוא עמד במרכזה של מחלוקת על מכירת ארכיון של עיתונים היסטוריים (Chartwell Papers) השייך לסבו. מחיר הרכישה של 13.5 מיליון ליש"ט הובטח כלכלית על ידי מפעל הפיס הלאומי שנוסד אז.

== קישורים חיצוניים ==

* 

קטגוריה:משפחת ספנסר-צ'רצ'יל
קטגוריה:בוגרי איטון קולג'
קטגוריה:בוגרי כרייסט צ'רץ' (אוקספורד)
קטגוריה:חברי הפרלמנט של הממלכה המאוחדת (1970–1974)
קטגוריה:חברי הפרלמנט של הממלכה המאוחדת (1974)
קטגוריה:חברי הפרלמנט של הממלכה המאוחדת (1974–1979)
קטגוריה:חברי הפרלמנט של הממלכה המאוחדת (1979–1983)
קטגוריה:חברי הפרלמנט של הממלכה המאוחדת (1983–1987)
קטגוריה:חברי הפרלמנט של הממלכה המאוחדת (1987–1992)
קטגוריה:חברי הפרלמנט של הממלכה המאוחדת (1992–1997)
קטגוריה:בריטים שנולדו ב-1940
קטגוריה:בריטים שנפטרו ב-2010
עמרם אוחיון

הרב עמרם אוחיון (נולד ב-3 ביוני 1947, ט"ו בסיון ה'תש"ז) הוא רב חרדי-ספרדי, רב העיר אופקים, וממלא מקום רב העיר באר שבע.

== ביוגרפיה ==
נולד במרוקו ליעקב וסול. בשנת 1962 עלה לישראל.

בשנת 1999 התמודד לרבנות העיר אופקים כמועמדה של מפלגת ש"ס מול הרב שמעון כהן מועמד המפד"ל. אוחיון ניצח בתוצאות צמודות.

החל מ-יוני 2024 מכהן כרב ראשי זמני לעיר באר שבע.

=== מינויו למ"מ ברבנות העיר באר שבע ===
ביולי 2024 נפטר באופן פתאומי רבה של העיר באר שבע יהודה דרעי.

ב-27 ביוני, הודיע ראש העיר באר שבע רובי דנילוביץ כי בחר ברב עמרם אוחיון כמחליף זמני לרב יהודה דרעי, וכי יתקיים הליך דמוקרטי מסודר לבחירת רב חדש כפי שמחייב החוק.

== משפחתו ==
נשוי לתמר ומתגורר באופקים.

בנו יוסף חיים נפטר לאחר מחלה בגיל 38.

== הערות שוליים ==

קטגוריה:אופקים: רבנים
קטגוריה:באר שבע: רבנים ראשיים
מ.ק. 710

מ.ק. 710 הוא מכשיר קשר צבאי מוצפן שהוכנס בתחילת שנות ה-2010 לשירות בצה"ל כתחליף למכשיר הקשר הוותיק מ.ק. 77. המכשיר פותח במטרה לשפר את הכשירות המבצעית לשמור של יחידות צה"ל ולהתאים לטכנולוגיות התקשורת המודרניות.

== רקע והיסטוריה ==
המ.ק. 77, שהיה בשימוש בצה"ל במשך כחמישים שנה, התאפיין בתקלות תכופות וביכולת טכנולוגית מוגבלת ביחס לדרישות המודרניות. במהלך השנים ניסו להחליפו במכשירים מתקדמים יותר, אך בשל בעיות תקציב הדבר לא יצא לפועל. בשנת 2012 הוחלט להכניס לשירות את המ.ק. 710 והמ.ק. 714, כמכשירי קשר חדשים המותאמים לצרכים העכשוויים של צה"ל.<ref name=":0" />

==== תכונות טכנולוגיות ====

* מוצפן: המכשיר כולל יכולות הצפנה מתקדמות, המגינות על התקשורת מפני האזנות ואיומים סייבריים.
* קל משקל: בניגוד למ.ק. 77, המכשיר קל משקל ונוח לנשיאה, מה שמאפשר שימוש נוח בכף היד.
* יכולת העברת נתונים: המכשיר מסוגל להעביר נתונים רבים ובכך לשפר את התקשורת הפנימית ביחידות השונות.
* אמינות גבוהה: זמן הפעולה בין תקלות מוערך בכ-3,000 שעות, בהשוואה לכ-100 שעות במכשירים הישנים.

== ייצור ==
מכשירי המ.ק. 710 מיוצרים במפעל בערד, שהוקם במיוחד לצורך ייצורם. המפעל מספק כמאה מקומות עבודה לתושבי הפריפריה ומהווה חלק מהתעשייה הביטחונית בישראל. העסקה לרכישת המכשירים מוערכת בכמיליארד שקלים ואושרה על ידי הממשלה<ref name=":1" /><ref name=":0" />

== השפעה על צה"ל ==
הכנסת המ.ק. 710 לשירות שיפרה בהרבה את הכשירות המבצעית של יחידות צה"ל, וסיפקה תקשורת אמינה ומאובטחת יותר בשדה הקרב. כמו כן, המכשירים החדשים מאפשרים ניצול יעיל יותר של התדרים ומפחיתים את הצורך בתחזוקה תכופה.<ref name=":0" />

== שימושים ותפעול ==
המ.ק. 710 נמצא בשימוש בכל זרועות צה"ל, במיוחד ביחידות השדה וביחידות הלוחמות, ומחליף בהדרגה את המ.ק. 77 בכל היחידות. השדרוג הטכנולוגי מאפשר למפעילים תקשורת איכותית יותר במצבים קרביים ובתנאי שטח קשים.<ref name=":0" />

== הערות שוליים ==

קטגוריה:מכשירי קשר צבאיים
קטגוריה:צה"ל: מכשירי קשר
נירה שויאר

נירה שויאר (1934 – 26 ביולי 2024) הייתה מחברת ספרי בישול ישראלית, מחלוצי הספרות הקולינרית בישראל ובין התורמים להתפתחות התרבות הקולינרית בה. ספרה "עוגות לכל עת", שיצא לאור לראשונה בשנת 1979, הפך לאבן דרך בתחום האפייה הביתית בישראל<ref name=":0"></ref>.

==ביוגרפיה==
שויאר נולדה בשנת 1934 בקיבוץ כפר מנחם להורים חלוצים. הוריה היו מששת האנשים הראשונים שהקימו את קיבוץ כפר מנחם והתגוררו במקום עוד לפני שהיה בו ישוב מסודר והוא היה גבעת טרשים בלבד. שויאר הייתה הילדה הראשונה בקיבוץ וגדלה בתנאים קשים, בצריף קטן ללא שירותים. אביה היה בבריגדה היהודית.

ספריה של שויאר הוגדרו כספרי אפייה פורצי דרך, וספרה "עוגות לכל עת" הפך לפריט חובה במטבחים רבים בישראל של סוף שנות ה-70 ותחילת שנות ה-80. הספר, בעריכת רות סירקיס, יצא לאור בשנת 1979 וזכה להצלחה מיידית. הספר היה אחד מספרי האפייה הראשונים בארץ. שויאר עבדה אז כאחראית על מחסן הבגדים של הילדים והנוער בכפר מנחם ובמקביל כתבה את ספר האפייה.<ref></ref> למעלה מ-100 אלף עותקים של הספר נמכרו בתוך שנה וחצי מיום יציאתו לאור<ref name=":1"></ref>. הספר נחשב לראשוני בתחומו בסוגה של ספרי בישול ישראלים בתחום האפייה.

==ספריה==
* עוגות לכל עת (1979) – שויאר סיפרה בראיונות כיצד הספר נולד כמעט בטעות, אחרי שאנשי כפר מנחם ביקשו ממנה להוציא חוברת מתכונים לחברי הקיבוץ.<ref name=":1" /> הספר הציג 180 מתכונים לעוגות, עוגיות ומאפים מתוקים. הוא התאפיין בהוראות ברורות ופשוטות שהתאימו גם למתחילים בתחום האפייה. שויאר שילבה בספר מתכונים מסורתיים לצד חידושים, והתאימה אותם לטעם הישראלי ולמצרכים שהיו זמינים בשוק הישראלי בשנים שבהן פורסם. שויאר הקפידה גם על מתן טיפים והסברים שסייעו לקוראים להבין את התהליכים המוסברים בו ולצבור ניסיון בתחום האפייה הביתית. רבים מהמתכונים שהופיעו ב״עוגות לכל עת" מוכרים ואהובים עד היום במטבחים רבים וקיבלו אדפטציות שונות וביטויים גם בעולם האונליין<ref name=":0" />.
* מלוחים לכל עת (2002) – הוצאת מודן<ref></ref>

==חיים אישיים==
התגוררה בקיבוץ כפר מנחם. נפטרה ב-26 ביולי 2024.

==קישורים חיצוניים==

* 
* [https://www.mako.co.il/food-recipes/recipes_column-cakes/Recipe-8bdadc5bb68f091027.htm לזכרה של נירה שויאר: עוגת זיו מהספר "עוגות לכל עת"], באתר מאקו, 28 ביולי 2024]
== הערות שוליים ==

קטגוריה:מחברות ספרי בישול ישראליות
קטגוריה:מחברי ספרי בישול ישראלים
קטגוריה:נשות היישוב ילידות הארץ
קטגוריה:אנשי היישוב ילידי הארץ
קטגוריה:כפר מנחם: אישים
קטגוריה:ישראליות שנולדו ב-1934
קטגוריה:ישראלים שנולדו ב-1934
קטגוריה:ישראליות שנפטרו ב-2024
קטגוריה:ישראלים שנפטרו ב-2024
ובסטר (סדרת טלוויזיה)

ובסטר (באנגלית: Webster) היא קומדיית מצבים ששודרה במקור ברשת ABC מ-16 בספטמבר 1983 עד 8 במאי 1987.

בישראל הסדרה שודרה במקור בסוף שנות ה-80 בערוץ הראשון ובערוץ המזרח התיכון.

== תקציר העלילה ==
הסדרה מתרכזת בילד היתום האפרו-אמריקני בן ה-5 ובסטר לונג, שהוריו הביולוגים נהרגו לאחרונה בתאונת דרכים. בעקבות כך ובסטר מאומץ על ידי הסנדק שלו - שחקן ה-NFL לשעבר ג'ורג' פאפאדופולוס, ואשתו הטרייה, קת'רין אשר מתגוררים בדירה מפוארת בגורד שחקים במרכז שיקגו.

בעונה השנייה ובסטר שרף בטעות את הדירה של הזוג ובעקבות כך המשפחה עוברת לבית ויקטוריאני גדול אותם הם שכרו מביל וקאסי פארקר.

== דמויות ==
=== הדמויות הראשיות ===
תצלום של השחקן עמנואל לואיס משנת 1987
* ובסטר לונג (מגולם על ידי עמנואל לואיס ) - ילד יתום אפרו-אמריקני חביב בן 5 שהוריו הביולוגים נהרגו לאחרונה בתאונת דרכים. וובסטר מאומץ לאחר מות הוריו על ידי ג'ורג' וקת'רין.
* ג'ורג' פאפאדופולוס (מגולם על ידי אלכס קראס) - שחקן NFL לשעבר שהופך לאביו המאמץ של ובסטר. ג'ורג' עובד למחייתו כשדר ספורט.
* קת'רין קלדר-יאנג פאפאדופולוס (מגולמת על ידי סוזאן קלארק) - אשתו של ג'ורג' ואמו המאמצת של ובסטר. קת'רין עובדת למחייתה כפסיכולוגית.
* ג'רי סילבר (מגולם על ידי הנרי פוליק) - המזכיר הסרקסטי של קת'רין.
* קאסי פרקר (מגולמת על ידיד קת'רין דיימון) - עורכת ספרים רומנטיים וספרי פשע אשר משכירה למשפחת פאפאדופולוס את ביתה הוויקטוריאני. היא הופכת לחברה קרובה של קת'רין והיא מעריצה את וובסטר כאילו הוא היה הנכד שלה.
* ביל פרקר (מגולם על ידי יוג'ין רוש) - בעלה של קאסי. ביל הופך לחבר טוב של ג'ורג'.

=== דמויות משנה ===
* הדוד פיליפ לונג (מגולם על ידי בן ורין) - דודו הביולוגי של ובסטר אשר בתחילה מתקשה לקבל שוובסטר יגדל עם בני זוג לבנים. מאוחר יותר הוא עובר להוליווד על מנת להתמקד בקריירת משחק, אך לעיתים הוא מגיע לבקר את ובסטר.
* ג'ורג' "פאפא" פאפאדופולוס האב (מגולם על ידי ג'ק קרושן) - אביו של ג'ורג'.
* רוב וויטאקר/ג'וינר (מגולם על ידי צ'אד אלן) - אחד מחבריו של ובסטר שהוריו התגרשו לאחרונה.
* פיטי/רוג'ר (מגולם על ידי קארל סטיבן) - אחד מחבריו של ובסטר.
* טימי/אנדי (מגולם על ידי דני מק'מרפי) - אחד מחבריו של ובסטר.
* טומי (מגולם על ידי גייב ויצ'ר) - אחד מחבריו של ובסטר.
* בני (מגולם על ידי ניק דמאורו) - הבעלים של המסעדה "Benny's" במרכז העיר שיקגו אותה חברי הסדרה נוהגים לפקוד.
* ניקי פאפאדופולוס (מגולם על ידי קורין נמק) - קרוב משפחה של ג'ורג' שמופיע מדי פעם בתוכנית.

== קישורים חיצוניים ==

קטגוריה:תוכניות טלוויזיה שמתרחשות בשיקגו
קטגוריה:ABC: תוכניות וסדרות
קטגוריה:סדרות טלוויזיה על משפחות
קטגוריה:סדרות טלוויזיה אמריקאיות שירדו משידור ועלו שוב
קטגוריה:קומדיות מצבים אמריקאיות
קטגוריה:סדרות טלוויזיה אמריקאיות שעלו לשידור בשנות ה-1980
קטגוריה:הערוץ הראשון - תוכניות רכש
גשר נופים-מורשת

גשר נופים-מורשת או גשר 200 או גשר נחל ענבה השני הוא גשר לכלי רכב, רוכבי אופניים ולהולכי רגל, מעל נחל ענבה ומחבר בין שכונת נופים לשכונת מורשת הממוקמות על שתי גדות של נחל ענבה במודיעין-מכבים-רעות. על הגשר עובר שדרות ענבה . הגשר תוכנן על ידי האדריכל אריה גונן ועל ידי מהנדסי הקונסטרוקציה ממשרד "רוקח אשכנזי מהנדסים" ונבנה על ידי החברה הכלכלית מודיעין, בנייתו ארכה כחצי שנה והוא נבנה במקביל לגשר שדרות החמאם (גשר 180) הסמוך לו.

על הגשר עובר כביש בעל שני נתיבים, שביל אופניים ושביל הולכי רגל.

== מבנה הגשר ותיאורו ==
גשר קשת עשוי פלדה, אורך הגשר כ-100 מ', מפתח הקשת 60 מ, ורוחבו 36 מ'. עקב הרוחב הגשר נתמך על ידי שלוש קשתות תחתונות. מיסעת הגשר נבנתה מקונסטרוקציה המשלבת קורות פלדה ויציקת בטון.

בתכנון נלקח בחשבון קיום מעבר אקולוגי רחב, הכולל ערוץ הנחל, שהכתיב את מפתח קשת רחב יחסית ובניה ללא תמיכות זמניות על מנת לשמור על מעבר אקולוגי במהלך הבניה. המתכננים נאלצו להתמודד עם המורכבות הגאומטרית של הכביש בתחום חציית הנחל שכללה רדיוס עקמומיות אופקי, חתך כביש ברוחב משתנה וזווית נטייה (Skew) בין הכביש לבין ציר זרימת הנחל.

הגשר תוכנן ונבנה בפרק זמו קצר על מנת לא לעצור התפתחות השכונות החדשות הסמוכות לגשר. הגשר חוצה את הנחל בעל פשט הצפה של כ-50 מטר.

== קישורים חיצוניים ==

* [http://www.ra-eng.com/גשר-200-מודיעין.html פרויקט גשר 200 מודיעין] באתר של משרד "רוקח אשכנזי מהנדסים".
* [https://sfilev2.f-static.com/image/users/330397/ftp/my_files/גשרי%20מודיעין%20(1).pdf פרויקט גשרי מודיעין החדשים], הכתבה במגזין "הנדסת בנייה ותשתיות" של איגוד המהנדסים לבנייה ולתשתיות בישראל, גיליון 86, מרץ 2020.

== הערות שוליים ==

נופים-מורשת
טד החוקר החופר

טד החוקר החופר (בספרדית: Tadeo Jones 2: El secreto del Rey Midas; בתרגום חופשי: טד ג'ונס 2: הסוד של המלך מידאס) הוא סרט הנפשה ספרדי משנת 2017. את הסרט ביימו אנריקה גאטו ודייוויד אלונסו. הסרט הופץ על ידי חברת סרטי פרמאונט.

זהו סרט המשך לסרט "טד, החוקר המבולבל" משנת 2012.

בשנת 2022 יצא סרט המשך נוסף ששמו "טד החוקר החופר חוזר".

== עלילה ==
טד נוסע ללאס וגאס כדי לראות את התגלית האחרונה של אהבתו שרה: פפירוס המוכיח את קיומו של המלך מידאס, שהפך את כל מה שהוא נגע בזהב באמצעות כוחה של שרשרת קסומה. עם זאת, ג'ק רקהאם גונב את הפפירוס וחוטף את שרה כדי לאלץ אותה למצוא את השרשרת עבורו, וטד צריך לנסות למצוא ולהציל אותה.<ref>[https://cineuropa.org/en/film/329756/ Tad the Lost Explorer and the Secret of King Midas (Tadeo Jones 2: El secreto del Rey Midas)] at Cineuropa – the best of European cinema. Retrieved 14 May 2021.</ref>

==קישורים חיצוניים==

==הערות שוליים==

קטגוריה:סרטי 2017
קטגוריה:סרטי הנפשה ספרדיים
קטגוריה:סרטי אנימציה ממוחשבת
קטגוריה:סרטי המשך